**П Р О Т О К О Л**

**№ 1**

Днес, 06. 11. 2024 г. се състоя заседание на комисията, назначена със заповед № 514/03. 10. 2024 г. на председателя на Окръжен съд - Силистра за провеждане на конкурс за длъжността **„съдебен секретар“** в ОС- Силистра - 1 щатна бройка:

Относно: **определяне на регламент за начина на провеждане и оценяване представянето на кандидатите на втория и третия етап от конкурса.**

След проведено обсъждане Комисията

РЕШИ:

Приема **регламент за начина на провеждане и оценяване представянето на кандидатите** в конкурс за длъжността „**съдебен секретар“** в Окръжен съд - Силистра със следното съдържание:

**I. Провеждане на Втори етап от конкурса и оценяване на представянето на кандидатите:**

1. Практическа проверка ще се проведе в два етапа:

- изготвяне на документ под диктовка, с времетраене 20 минути.

При провеждането на диктовката кандидатите ще бъдат разпределени в две групи. Всеки кандидат трябва да оформи текста по начин, който е правилен според него, да създаде файл и да го запише на Desktop-a на компютъра, който ще бъде предоставен на кандидатите за практическия изпит.

Името на файла е името на съответния кандидат. Файловете се разпечатват и всеки един от кандидатите подписва набрания от него текст.

Диктовката ще се оценява чрез сбор на точки по следните критерии:

* Бързина - 1т.
* Оформление - 2т.
* Възпроизвеждане - 3т.
* Технически познания - 2т.
* Граматика - 3т.
* Пунктуация - 3т.

Оценката се определя чрез сравнение на точките в таблицата:

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Точки | 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 |
| Оценка | 2,00 | 2.29 | 2.57 | 2.86 | 3.14 | 3.43 | 3.71 | 4.00 | 4.29 | 4.57 | 4.86 | 5.14 | 5.43 | 5.71 | 6,00 |

При диктовката ще се оценяват компютърни умения на всеки кандидат по отношение бързина на писане; правопис, граматика и пунктуация, работа с текстообработваща програма MS Word, оформление на документа спрямо Правилата за институционална идентичност на документите в съдилищата на Република България

- тест с времетраене 40 минути, включващ задачи за проверка на езиковата култура, правопис, граматика и пунктуация, познания на Етичния кодекс на съдебните служители и длъжностната характеристика за длъжността „съдебен секретар“;

В горния десен ъгъл на листа кандидатът изписва трите си имена. Тестът ще се проведе едновременно за всички кандидати.

Начин на оценяване

Оценява се всеки въпрос с оценка от 2.00 до 6.00.

1 въпрос – максимален брой 10 грешки;

2 въпрос - максимален брой 15 грешки;

3 въпрос - максимален брой 1 грешка;

4 въпрос - максимален брой 10 грешки;

5 въпрос – отворен;

6 въпрос – отворен.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Грешки | 0 | 1 | 2 | 3 | 4 | 5 | 6 | 7 | 8 | 9 | 10 |
| Оценка | 6,00 | 5.60 | 5.20 | 4.80 | 4.40 | 4.00 | 3.60 | 3.20 | 2.80 | 2.40 | 2.00 |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Грешки | 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| Оценка | 6,00 | 5.73 | 5.47 | 5.20 | 4.93 | 4.67 | 4.40 | 4.13 | 3.87 | 3.60 | 3.33 | 3.07 | 2.80 | 2.53 | 2.27 | 2,00 |

Оценката от теста е средно аритметично от оценките на всички въпроси.

Крайната оценка е средноаритметично число от оценките на диктовката и теста на всеки проверяващ по **шестобалната система.**

До следващ етап се допускат само кандидатите получили не по-малко **от оценка 4,60.**

Техническите правила за провеждане на този етап се приемат от комисията и се оповестяват едновременно със съобщението за провеждането на втория етап. Решението на комисията се оформя в протокол, който се оповестява в тридневен срок, като в него се съдържат данни за успеваемостта на всеки кандидат.

Резултатите от писмения изпит се обявяват на участниците в конкурса в края на работния ден, в който се провежда втория етап.

**II. Провеждане на Трети етап от конкурса и оценяване на представянето при събеседването с кандидатите**:

***Третият етап - събеседването с допуснатите кандидати ще се проведе в деня след провеждането на практическия изпит***.

Събеседването следва да установи притежаваните личностни качества на кандидатите – комуникативност, начин на изразяване, мотивация за заемане на длъжността, професионален опит.

Всеки член на конкурсната комисия ще оценява самостоятелно всеки един кандидат по всяка от областите, използвайки "Карта за оценка".

Членовете на комисията оценяват качествата, необходими за заемането на длъжността, с оценки по шестобалната система с точност до 0.50. На всеки кандидат се задават еднакви предварително определени въпроси, съобразени с общите показатели за оценка.

Оценката от събеседването представлява средноаритметично число от оценките на всички членове на конкурсната комисия.

**III. Крайно класиране:**

Конкурсната комисия извършва подреждането на кандидатите по бал, получен като средноаритметично число от оценките от втори и трети етап за всеки отделен кандидат. Крайното класиране се оформя по низходящ ред и се обявява от конкурсната комисия в срок от три работни дни след приключване на събеседването.

За избран се счита кандидатът, получил най – висока средно аритметична оценка от практическия изпит и събеседването.

***В случаите, когато двама или повече от кандидатите са получили равен брой точки, при крайното класиране по - предна позиция заема този кандидат, който е с по - висока оценка на практическия изпит.***

**ПРЕДСЕДАТЕЛ: / П /**

**/ЛЮБА СТОИЛКОВА/**

**ЧЛЕНОВЕ:**

1. **/ П /**

**/ВЕНЕТА ХРИСТОВА/**

**2. / П /**

**/ЕЛИ НИКОЛОВА/**